Ваел Гоним

Ваел Аббас Саид Гоним (,  Каирт 1980 оны 12 сарын 23-нд төрсөн) нь Египетийн интернэт хувьсгалыг санаачлагч, компьютерийн инженер мэргэжилтэй залуу юм. Ваел 2010 оны 1 сараас эхлэн Гүүгл компанийн Ойрх Дорнодыг хариуцсан захиралаар ажиллажээ.  2011 оны 1 сард Ваел цагдаагийн харгислалаас болж нас барсан египет залуугийн үхлийг эсэргүүцэж Фэйсбүүк дээр эсэргүүцлийн хуудас нээн египетчүүдийг уриалсан нь 2011 оны 1 сарын 25-ны анхны 20 000 хүний жагсаалыг эхлүүлж, улмаар ард түмэн ерөнхийлэгч Хосни Мубаракийн 30 жилийн дарангуйллыг эсэргүүцэж, түүнийг огцруулах нийтийн эсэргүүцлийн хөдөлгөөнд шилжжээ. 18 хоногийн туршид 300 орчим хүн амь үрэгдэж, 1000 гаруй хүн сураггүй болсоны эцэст ард түмний шаардлагаар Египетийн дарангуйлагч төрийн тэргүүн Хосни Мубарак 2011 оны 2 сарын 11-нд огцрох мэдэгдлээ хийв. 

 Эшлэл 

Ангилал:Хувьсгалч
Ангилал:Тэрс үзэлтэн
Ангилал:Египетийн улс төрч
Ангилал:Арабын хаврын хүн
Ангилал:Египетчүүд
Ангилал:1980 онд төрсөн